Tatoeba sentences — language code: lat
Tuleruntque cinerem de camino et steterunt coram pharaone, et sparsit illum Moyses in cælum; factaque sunt ulcera vesicarum turgentium in hominibus et iumentis.
Nec poterant malefici stare coram Moyse propter ulcera, quæ in illis erant et in omni terra Aegypti.
Induravitque Dominus cor pharaonis, et non audivit eos, sicut locutus est Dominus ad Moysen.
Dixitque Dominus ad Moysen: Mane consurge et sta coram pharaone et dices ad eum: Hæc dicit Dominus, Deus Hebræorum: Dimitte populum meum, ut sacrificet mihi.
Quia in hac vice mittam omnes plagas meas super cor tuum et super servos tuos et super populum tuum, ut scias quod non sit similis mei in omni terra.
Nunc enim extendens manum si percussissem te et populum tuum peste, perisses de terra.
Idcirco autem servavi te, ut ostendam in te fortitudinem meam, et narretur nomen meum in omni terra.
Adhuc retines populum meum et non vis dimittere eum? En pluam cras, hac ipsa hora, grandinem multam nimis, qualis non fuit in Aegypto a die, qua fundata est, usque in præsens tempus.
Mitte ergo iam nunc et congrega iumenta tua et omnia, quæ habes in agro; homines enim et iumenta universa, quæ inventa fuerint foris nec congregata de agris, cadet super ea grando, et morientur.
Qui timuit verbum Domini de servis pharaonis, fecit confugere servos suos et iumenta in domos; qui autem neglexit sermonem Domini, dimisit servos suos et iumenta in agris.
Et dixit Dominus ad Moysen: Extende manum tuam in cælum, ut fiat grando in universa terra Aegypti super homines et super iumenta et super omnem herbam agri in terra Aegypti.
Extenditque Moyses virgam in cælum, et Dominus dedit tonitrua et grandinem ac discurrentia fulgura super terram; pluitque Dominus grandinem super terram Aegypti.
Thomas cum amicis erat.
Et grando et ignis immixta pariter ferebantur; tantæque fuit magnitudinis, quanta ante numquam apparuit in universa terra Aegypti, ex quo gens illa condita est.
Et percussit grando in omni terra Aegypti cuncta, quæ fuerunt in agris, ab homine usque ad iumentum; cunctamque herbam agri percussit grando et omne lignum regionis confregit.
Tantum in terra Gessen, ubi erant filii Israel, grando non cecidit.
Thomas ambulare non vult.
Misitque pharao et vocavit Moysen et Aaron dicens ad eos: Nunc peccavi; Dominus iustus, ego et populus meus rei.
Maria virgo laboriosa est.
Orate Dominum, ut desinant tonitrua Dei et grando, et dimittam vos, et nequaquam hic ultra manebitis.
Ait Moyses: Cum egressus fuero de urbe, extendam palmas meas ad Dominum; et cessabunt tonitrua, et grando non erit, ut scias quia Domini est terra.
Novi autem quod et tu et servi tui necdum timeatis Dominum Deum.
Linum ergo et hordeum læsum est, eo quod hordeum iam spicas et linum iam folliculos germinaret; triticum autem et far non sunt læsa, quia serotina erant.
Egressusque Moyses a pharaone ex urbe tetendit manus ad Dominum; et cessaverunt tonitrua et grando, nec ultra effundebatur pluvia super terram.
Videns autem pharao quod cessasset pluvia et grando et tonitrua, auxit peccatum; et ingravatum est cor eius et servorum illius et induratum nimis; nec dimisit filios Israel, sicut dixerat Dominus per manum Moysi.